cyanic-selkie/wikianc huggingface dataset:
สมาชิกวุฒิสภาจังหวัดพังงา
ประวัติศาสตร์
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดพังงามีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ วงศ์พันธ์ ณ ตะกั่วทุ่ง
แขวงคูอึย
แขวงคูอึย (구의동; Guui-dong) เป็นแขวง (ทง) ของเขตควังจินในโซล ประเทศเกาหลีใต้
สมาชิกวุฒิสภาจังหวัดกระบี่
จังหวัดกระบี่ มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดกระบี่มีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ วีรพงศ์ สกลกิตติวัฒน์
วัดไทรน้อย (จังหวัดพระนครศรีอยุธยา)
วัดไทรน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางบาล ในตำบลไทรน้อย อำเภอบางบาล จังหวัดพระนครศรีอยุธยา
วัดไทรน้อยสร้างขึ้นเป็นวัดตั้งแต่ประมาณ พ.ศ. 2313 เดิมมีนามว่า วัดบ้านมอญ คงจะหมายถึงเป็นหมู่บ้านของชาวมอญมาก่อน ได้รับพระราชทานวิสุงคามสีมาแล้วประมาณ พ.ศ. 2320 โบราณสถานภายใในวัดประกอบด้วยวิหาร และฐานเจดีย์ โบราณสถานได้รับการบูรณะให้อยู่ในสภาพดี ลักษณะสถาปัตยกรรมอยุธยาตอนกลาง สันนิษฐานว่าสร้างขึ้นในสมัยพระเจ้าปราสาททอง ทั้งเจดีย์ประธาน อุโบสถและพระพุทธรูปหินทราย
ปูชนียวัตถุที่สำคัญ คือ หลวงพ่อใหญ่ เป็นพระพุทธรูปปูนปั้น ปางมารวิชัย ประดิษฐานอยู่ในอุโบสถหลังเก่ารูปแบบมหาอุด เสาอุโบสถทำจากไม้ตะเคียนจำนวน 10 ต้น มีตำนานเล่าว่าสร้างโดยชาวมอญที่อพยพมาตั้งถิ่นฐานที่บ้านมอญราวอยุธยาตอนต้น องค์หลวงพ่อใหญ่บูรณะปฏิสังขรณ์ เมื่อวันที่ 25 กุมภาพันธ์ พ.ศ. 2519
มารีอา (วรรณกรรม)
มารีอา (María) เป็น นวนิยายซึ่งเขียนโดยนักเขียนชาวโคลอมเบีย จอร์จ ไอแซกส์ (Jorge Isaacs) ระหว่าง ค.ศ. 1864 ถึง 1867 เกี่ยวกับชีวิตประจำวันฮิสปานิค (Costumbrismo) และเป็นตัวอย่างของขบวนการศิลปะจินตนิยมของชาวสเปน
มารีอา ได้ชื่อว่าเป็นหนึ่งในผลงานที่สำคัญที่สุดของวรรณกรรมอเมริกา-สเปนในคริสต์ศตวรรษที่ 19 และยังเป็นนวนิยายเรื่องเดียวของไอแซกส์ Alfonso M. Escudero เรียกผลงานนี้ว่าเป็นนวนิยายโรแมนติกในภาษาสเปนที่ยอดเยี่ยมที่สุด
นวนิยายเรื่องนี้มีหลายองค์ประกอบที่เป็นอัตชีวประวัติ เช่น การที่ตัวละครหลักทั้งสองมาจากจังหวัดบาเยเดลเกากา หรือ การที่เอเฟรนต้องไปที่โบโกตาเพื่อเรียนต่อ มีการอ้างว่ามารีอาอาจเป็นตัวละครที่อิงมาจากลูกพี่ลุกน้องของผู้แต่งเอง
เนื้อเรื่องเกี่ยวกับความรักอันสงบสุข งดงาม และน่าโศกเศร้าระหว่าง มารีอา และลูกพี่ลูกน้องของเธอที่ชื่อว่า เอเฟรน ทั้งคู่อาศัยอยู่ในจังหวัดบาเยเดลเกากา ในสภาพแวดล้อมอันแสนโรแมนติก ทั้งคู่ตกหลุมรักกัน ทว่าสถานการณ์กลับทำให้ทั้งคู่ไม่ทันรู้ตัว อุปสรรคอย่างแรกคือการที่เอเฟรนต้องจากไปยังโบโกตา เมืองหลวงของประเทศโคลอมเบีย ถึง 6 ปี เพื่อเรียนต่อระดับมัธยมปลาย เมื่อเอเฟรนกลับมายังบาเยเดลเกากา ทั้งคู่มีเวลาอยู่ด้วยกันเพียงสามเดือน จากนั้น เอเฟรนถูกบังคับให้ไปเรียนต่อทางด้านแพทย์ศาสตร์ที่นครลอนดอน สองปีต่อมา เอเฟรนกลับมาที่ประเทศโคลอมเบียและพบว่ามารีอาเสียชีวิตแล้วจากอาการป่วย ด้วยความใจสลาย เอเฟรนตัดสินใจเดินทางออกจาเมืองโดยไม่มีเป้าหมาย
สมาชิกวุฒิสภาจังหวัดชุมพร
จังหวัดชุมพร มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดชุมพรมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ กมล มั่นภักดี
น้องใหม่ เมืองชุมแพ
น้องใหม่ เมืองชุมแพ มีชื่อจริงว่า กมลพร ศศิพิมณ  ชื่อเล่น : นิด เกิดเมื่อวันจันทร์ ที่ 28 กันยายน พ.ศ. 2513 ที่บ้านหนองไผ่ อ.ชุมแพ จังหวัดขอนแก่นเป็นนักร้องลูกทุ่งหมอลำ มีผลงานอัลบั้มชุดแรกชื่อ นางเอกหมอลำช้ำรัก ตามด้วยอัลบั้มชุดที่ 2 จีบหนุ่มเขมร สาวน้ำพองร้องไห้ และอัลบั้มชุดที่ 3 นางสาวหล่วง แก้วใบเก่า ผัวเขาผู้บ่าวข่อย แฟนเขาคือเป้าหมาย ผัวป๋าขาเด้า
ประวัติ
น้องใหม่ เมืองชุมแพ หรือชื่อเดิมว่า สมส่า จันกุดรัง ปัจจุบันเปลี่ยนเป็น สวัส ศศิพิมล มีบ้านเกิดอยู่ที่ อ.ชุมแพ จ.ขอนแก่น อาศัยอยู่กับพ่อแม่ที่มีอาชีพทำนา ด้วยความที่พ่อเป็นคนที่มีดนตรีในหัวใจ ชอบเป่าแคน ดีดพิณให้ลูก ๆ ฟังอยู่เสมอ ส่วนแม่ก็เคยเรียนลำกลอนมาก่อน ยายก็จะชอบลำให้ฟังเพื่อกล่อมจนหลานๆ หลับ ด้วยเหตุนี้เองพอเริ่มโตจึงรู้ว่าตัวเองชอบหมอลำ และชอบร้องเพลงเป็นชีวิตจิตใจ เวลาแม่พาไปทำนาด้วย ซึ่งต้องเดินเป็น 10 กิโลทุกวัน น้องใหม่ก็จะร้องเพลงตลอดทาง น้องใหม่จึงได้เรียนถึงชั้นประถมศึกษาปีที่ 3 ที่โรงเรียนหนองไผ่ใต้ ด้วยฐานะทางบ้านที่ยากจน ทำให้ต้องย้ายไปอยู่ อ.ภูเขียว เพื่อไปเลี้ยงลูกของน้า ซึ่งมีอาชีพเป็นครู ระหว่างที่เลี้ยงลูก น้าก็จะสอนหนังสือบ้าง แต่น้องใหม่ก็อยากเข้าเรียนจึงส่งตัวเองเรียนด้วยการหางานร้องเพลงตามวงหมอลำ มีงานที่ไหนก็จะไปขอเขาร้องเพลงตลอด จนจบชั้น ป.6 หลังจากอยู่กับน้าเป็นเวลา 3 ปีก็กลับมาอยู่ที่ชุมแพบ้านเกิด และตั้งใจสมัครเรียนต่อ แต่พ่อแม่และพี่ ๆ ไม่สนับสนุนเพราะฐานะยากจนมาก ทำให้น้องใหม่รู้สึกกดดันและเครียด ด้วยความตั้งใจจริง น้องใหม่ก็ไปสมัครเรียนจนได้ และหาเงินเองด้วยการสมัครเป็นนักร้องวงหมอลำคณะ " น้องใหม่ เมืองชุมแพ " นอกจากนี้ ยังสมัครเป็นนักร้องที่วงของโรงเรียนอีกด้วย น้องใหม่ดำเนินชีวิตนักร้องวงได้ 4 ปี ช่วงนั้นกำลังเรียนขึ้นชั้น ม.5 น้องใหม่ก็พบกับมรสุมชีวิตหลาย ๆ ด้าน ถึงกับต้องลาออกจากโรงเรียนกลางคัน และเข้ามาเป็นนางเอกคณะน้องใหม่แบบเต็มตัว ได้แสดงเป็นนางเอกเรื่องแรก ชื่อเรื่องว่า " ทิดคนพาล จารย์ร้ายนัก " ซึ่งถือเป็นจุดเริ่มต้นชีวิตนางเอกหมอลำของเธอนั่นเอง
จากนั้นน้องใหม่ก็พัฒนาตัวเองใช้ความคิดสร้างสรรค์และประสบการณ์ต่าง ๆ ที่ได้จากการอยู่วงหมอลำ ออกแบบชุดแดนเซอร์ รวมทั้งกำกับการแสดงหมอลำ ซึ่งตอนนั้นคณะน้องใหม่ เมืองชุมแพ เริ่มมีชื่อเสียงเป็นที่รู้จักของชาวอีสาน ทางด้านครอบครัวหลังจากที่เห็นน้องใหม่ทำงานหนัก พบอุปสรรคมากมาย ก็เริ่มสงสารและหันมาคอยเป็นกำลังใจอยู่เคียงข้างเรื่อยมาจนถึงทุกวันนี้ รวมแล้วน้องใหม่ใช้ชีวิตการเป็นหมอลำทั้งสิ้น 19 ปี
จุดที่ทำให้เธอได้เข้ามาเป็นศิลปินนพพร ซิลเวอร์โกลด์ ก็คือ น้องใหม่ ติดตามรายการชุมทางเสียงทองมาโดยตลอด คิดอยากจะมีอัลบั้มเป็นของตัวเอง ฝันว่าสักวันหนึ่งจะได้มีโอกาสมากราบ อาโอ พนม นพพร จนกระทั่งลำเรื่องต่อกลอนเรื่อง หยาดน้ำตาเมียแต่ง เป็นเรื่องที่โด่งดังมีคนรู้จักมากขึ้น จึงเริ่มปรึกษากับหัวหน้าคณะว่าอยากจะลองมาสมัครนักร้องค่ายนพพร ฯ ตัดสินใจเดินทางมากรุงเทพฯเพื่อมาสมัครด้วยตัวเอง ผ่านขั้นตอนต่าง ๆ จนได้มาเป็นศิลปินนพพร ซิลเวอร์โกลด์ มีอัลบั้มชุดแรกชื่อว่า นางเอกหมอลำช้ำรัก ตามด้วยอัลบั้มชุดที่ 2 จีบหนุ่มเขมร และอัลบั้มชุดที่ 3 นางสาวหล่วง รวมถึงผลงานลำเรื่องต่อกลอนและวีซีดีตลกอีกหลายชุด และล่าสุดกับอัลบั้มใหม่ ผัวเขา ผู้บ่าวข้อย ที่น้องใหม่ เมืองชุมแพ ตั้งใจนำเสนอให้แฟนเพลงได้ติดตามฟังกัน
โยฮัน ว็อล์ฟกัง เดอเบอไรเนอร์
โยฮัน ว็อล์ฟกัง เดอเบอไรเนอร์ (Johann Wolfgang Döbereiner; 13 ธันวาคม พ.ศ. 2323 – 24 มีนาคม พ.ศ. 2392) เป็นนักเคมีชาวเยอรมัน ที่เป็นที่รู้จักในการคาดเดากฎพิริออดิกของธาตุเคมี
1780 1849
ขี้ผึ้งห่ออาหาร
ขี้ผึ้งห่ออาหาร หรือ ไขผึ้งห่ออาหาร (Beeswax wrap) เป็นวัสดุห่ออาหารที่ทำจากผ้าเคลือบด้วยขี้ผึ้ง โดยส่วนใหญ่ทำจากผ้าฝ้าย ที่เคลือบด้วยส่วนผสมของขี้ผึ้งเกรดอาหาร, ชันสน, น้ำมันมะพร้าว และน้ำมันโฮโฮบา (โจโจบา) ขี้ผึ้งห่ออาหารสามารถจัดรูปทรงได้ง่าย ยึดตัวและแนบเข้ารูปพอดีกับภาชนะได้ สามารถห่อครอบภาชนะหรือห่อผนึกบรรจุภัณฑ์อาหาร ขี้ผึ้งห่ออาหารยังเป็นทางเลือกที่ดีต่อสิ่งแวดล้อมเนื่องจากใช้ซ้ำได้ ยั่งยืนกว่าการใช้ฟิล์มพลาสติกห่อของหรือพลาสติกแบบใช้ครั้งเดียวอื่น ๆ ซึ่งช่วยลดปัญหาสิ่งแวดล้อม เช่น มลภาวะขยะพลาสติก และขยะอาหาร
การใช้
ใช้ขี้ผึ้งห่ออาหารโดยจัดรูปทรง และห่อครอบบรรจุภัณฑ์อาหาร ปากภาชนะหรือถ้วยชาม และอาจต้องมีการนวดก่อนการใช้งาน ใช้ความร้อนจากอุ้งมือของเรากดให้ผ้าแรปแนบไปกับถ้วยชามและแนบไปตามรอยยับของผืนผ้ารอบ ๆ ภาชนะที่ห่อ ความอบอุ่นจากมือของคนจะช่วยทำให้ขี้ผึ้งอ่อนตัว และทำให้ขี้ผึ้งห่ออาหารอ่อนนิ่มพอที่จะผนึกรอบภาชนะหรือบรรจุภัณฑ์อาหาร
ขี้ผึ้งห่ออาหารนี้อาจไม่เหมาะสำหรับห่ออาหารโดยตรง โดยเฉพาะอาหารเนื้อสด เช่น เนื้อดิบ ปลาดิบ หรืออาหารเปียกอื่น ๆ เช่น แตงโม อาหารสดเปียกเหล่านี้สามารถวางลงในชามหรือภาชนะแล้วห่อด้วยขี้ผึ้งห่ออาหารได้ ขี้ผึ้งห่ออาหารยังใช้ในทางเลือกอื่น ๆ ได้แก่ ในแจกันดอกไม้ หรือครอบแก้วน้ำ
การดูแลรักษา
อายุการใช้งานของขี้ผึ้งห่ออาหารขึ้นอยู่กับความถี่ในการใช้ การล้างให้สะอาด และการดูแลรักษาที่ดีพอ ซึ่งอาจมีอายุใช้งานได้ถึง 1–3 ปีหรือนำไปชุบเคลือบขี้ผึ้งซ้ำใหม่ได้
โดยปกติสามารถเช็ดล้างขี้ผึ้งห่ออาหารด้วยน้ำและผึ่งลมให้แห้งหลังจากใช้แต่ละครั้ง หากผ้าห่อตัวต้องการการทำความสะอาดอย่างละเอียดมากขึ้นสามารถใช้สบู่ น้ำเย็นล้าง อาจใช้ฟองน้ำทำความสะอาดเบา ๆ ได้ และแขวนผึ่งลมให้แห้ง รอยแตกในขี้ผึ้งห่ออาหารสามารถแก้ไขได้โดยวางบนถาดอบกลางแดดหรือในเตาอบและอุ่นโดยใช้ไดร์เป่าผม  กระบวนการนี้เรียกว่า 'การอุ่น' และปล่อยให้ขี้ผึ้งละลายและปั้นกลับเข้าด้วยกัน นี่เป็นการปิดผนึกรอยแตกที่เริ่มก่อตัว
การกำจัด
เมื่อห่อหุ้มขี้ผึ้งสูญเสียการยึดเกาะและไม่สามารถใช้ผนึกภาชนะได้อีกต่อไป ก็สามารถนำไปหมักเพื่อย่อยสลายทางชีวภาพได้ นอกจากนี้ยังสามารถนำไปใช้เพื่อจุดประสงค์อื่น ๆ เช่น ใช้ในเป็นเชื้อไฟที่มีประสิทธิภาพ
การผลิต
ขี้ผึ้งห่ออาหารทำจากผ้าฝ้ายบางที่เคลืิอบด้วยส่วนผสมของ ขี้ผึ้งเกรดอาหาร, ชันสน (rosin), น้ำมันมะพร้าว, และน้ำมันโฮโฮบา (jojobar oil) ผ้าทำหน้าเป็นเส้นใยเสริมแรงช่วยการคงรูปและรับแรงดึงไม่ให้ขี้ผึ้งแตกหรือฉีกขาดได้ง่าย การชุบหรือเคลือบขี้ผึ้งช่วยให้ผ้ากันน้ำแต่ระบายอากาศได้ ขี้ผึ้งนี้เป็นขี้ผึ้งธรรมชาติโดยเป็นส่วนที่เหลือของรังผึ้งหลังสกัดน้ำผึ้งออกแล้ว ทำความสะอาดในหม้อนึ่งเพื่อขจัดเศษปฏิกูลของผึ้ง และเทลงในแม่พิมพ์หล่อเป็นแท่งเพื่อใช้ในภายหลัง  สำหรับการผลิตน้ำผึ้งทุกๆ 100 กรัมจะได้ขี้ผึ้งประมาณ 1 หรือ 2 กรัม น้ำมันเป็นตัวช่วยลดการแข็งตัวของขี้ผึ้งไม่แห้งแข็งเกินไป ชันสนเพื่อให้เกิดความเหนียวในการยึดเกาะภาชนะ
การผลิตเชิงพาณิชย์
การผลิตขี้ผึ้งห่ออาหารจำนวนมากในโรงงานเชิงพาณิชย์ ยังไม่มีการพัฒนาถึงระดับอุตสาหกรรมเนื่องจากวิสัยทัศน์ของบริษัทขี้ผึ้งห่ออาหารหลายแห่ง ยังต้องการเป็นเพียงการผลิตและใช้ในระดับชุมชน บางบริษัทได้เริ่มใช้เครื่องจักรอัตโนมัติเพื่อเพิ่มสเกลการผลิต
ในปี 2018 บริษัทเคมบริดจ์คอนซัลแทนซ์ (Cambridge Consultants) ที่ปรึกษาด้านนวัตกรรมและเทคโนโลยีของสหราชอาณาจักร ร่วมมือกับบีบีแรปส์ (BeeBee Wraps) ซึ่งเป็นบริษัทสตาร์ทอัพในสหราชอาณาจักร ได้ออกแบบกระบวนการผลิตที่ช่วยให้การผลิตเพิ่มขึ้นในขณะที่ยังคงรักษาแนวทางในการดำเนินธุรกิจซึ่งเป็นแบบค่อยเป็นค่อยไปและเห็นคุณค่าของธรรมชาติ
มลภาวะจากพลาสติก
พลาสติกห่ออาหาร และวัสดุห่ออาหารรที่ใช้ครั้งเดียวอื่น ๆ (ที่รีไซเคิลไม่ได้) จะไปสิ้นสุดลงในหลุมฝังกลบขยะ (บ่อขยะ) หรือลงสู่ทะเลและมหาสมุทร ห่อพลาสติกจะใช้เวลาหลายปีในการย่อยสลายและละลายสารเคมีบางส่วนลงในทะเล และบางส่วนระเหยสู่ชั้นบรรยากาศ ซึ่งก่อให้เกิดความเสี่ยงต่อสัตว์ในธรรมชาติจากการติดรัด (เช่นแมวน้ำ หรือเต่าที่มีเชือกหรือถุงพลาสติกพันติดรอบคอ) การทับถม หรือกินเข้าไป
ขี้ผึ้งห่ออาหาร จึงอาจเป็นทางเลือกที่ยั่งยืนสำหรับการช่วยลดขยะที่ย่อยสลายยาก และนำกลับมาใช้ใหม่ได้ ดีกว่าการใช้พลาสติกแบบใช้ครั้งเดียว เช่น ถุงซิปล็อค และฟิล์มพลาสติกห่ออาหาร ขี้ผึ้งห่ออาหารมีศักยภาพในการช่วยลดขยะที่ย่อยสลายยาก และลดผลกระทบต่อสิ่งแวดล้อมจากปัญหามลภาวะจากขยะพลาสติก
การผลิตและการบริโภคพลาสติกแบบใช้ครั้งเดียวทั่วโลกเพิ่มขึ้นอย่างต่อเนื่องในช่วง 50 ปีที่ผ่านมา จากข้อมูลของ มูลนิธิเอลเลน แมคอาเธอร์ (Ellen McArthur Foundation) ระบุว่ามีการผลิตพลาสติก 78 ล้านตันในปี 2556 เพิ่มขึ้นร้อยละ 4 จากปี 2555 และร้อยละ 40 ของจำนวนนี้ถูกฝังกลบ พลาสติกมากกว่า 8 ล้านตันระบายออกสู่มหาสมุทรต่าง ๆ ในแต่ละปี ที่สำคัญคือ แสงแดดและการเคลื่อนไหวของน้ำทะเลอาจทำให้พลาสติกแตกตัวเป็น ไมโครพลาสติก  ซึ่งการกระจายตัวของพลาสติกเหล่านี้ในมหาสมุทรส่งผลเสียต่อสิ่งมีชีวิตในทะเลและชีวิตมนุษย์เองด้วย
การทิ้งอาหาร
ประมาณร้อยละ 33-50 ของอาหารทั้งหมดที่ผลิตทั่วโลกถูกทิ้งโดยไม่ได้กิน (เช่น การจัดการทิ้งของหมดอายุตามคำแนะนำ การปอกส่วนที่ดูไม่น่ากินทิ้ง การกินเหลือ การประกอบอาหารและการจัดเลี้ยงอาหารมากเกินจำเป็น) ความสูญเปล่านี้มีมูลค่าทางเศรษฐกิจกว่า 1 ล้านล้านเหรียญสหรัฐฯ (30 ล้านล้านบาท) ต่อปี เนื่องจากอุตสาหกรรมการผลิตอาหารต้องใช้ทรัพยากรมาก ที่มาพร้อมกับผลกระทบด้านสิ่งแวดล้อมอื่น ๆ เช่น การตัดไม้ทำลายป่า (ขยายพื้นที่ในการผลิตวัตถุดิบอาหาร) มลพิษทางน้ำและอากาศ (จากการใช้น้ำในการผลิตการใช้เครื่องจักร และเคมีที่มากเกิน) และการปล่อยก๊าซเรือนกระจก ในห่วงโซ่การผลิตและการบริโภคอาหาร "ครัวเรือน" เป็นส่วนที่สร้างขยะอาหารที่ใหญ่ที่สุด  ในโลกตะวันตกขยะอาหารกว่าร้อยละ 50 เกิดขึ้นภายในบ้าน  ในปี 2018 ชาเนส, โดเบอร์นิก และเกอเซท (Schanes, Dobernig และ Gözet) ได้ทำการทบทวนแนวทางปฏิบัติเกี่ยวกับขยะอาหารในครัวเรือนอย่างเป็นระบบและได้ข้อสรุปว่าครัวเรือนต้องเผชิญกับความขัดแย้งระหว่างความตั้งใจที่ดีในการป้องกันไม่ให้ขยะอาหารและความชอบในเรื่องรสชาติความสดความสะอาดและความปลอดภัยของอาหาร   มีการทิ้งอาหารหรืออาหารเหลือทิ้งจึงมาพร้อมกับผลกระทบด้านสิ่งแวดล้อมอื่น ๆ
การใช้งานหลักของขี้ผึ้งห่ออาหารคือ การถนอมอาหารภายในครัวเรือน ประมาณว่าอาหารประมาณ 1.3 พันล้านตันต่อปี ถูกทิ้ง ซึ่งสร้างทั้งความสูญเสียทางการเงิน และก่อให้เกิดอันตรายอย่างมากต่อสิ่งแวดล้อมและทรัพยากรธรรมชาติ ขี้ผึ้งห่ออาหารอาจเป็นส่วนหนึ่งในการลดขยะอาหารได้ เนื่องจากทำจากวัสดุที่ระบายอากาศได้ซึ่งช่วยให้อาหารคงความสดได้นานขึ้น ขี้ผึ้งห่ออาหารมีศักยภาพในการลดขยะอาหาร จากคุณสมบัติในการต่อต้านจุลินทรีย์ที่อาจป้องกันการเน่าเสียของผลิตภัณฑ์อาหาร
ฤทธิ์ต้านเชื้อจุลินทรีย์ของขี้ผึ้งห่ออาหาร
การเน่าเสียของผลิตภัณฑ์อาหารที่เกิดจากจุลินทรีย์เป็นปัญหาสำหรับหลายภาคส่วนในอุตสาหกรรมอาหาร อาหารประมาณร้อยละ 25 ของโลกสูญเสียไปเนื่องจากกิจกรรมของจุลินทรีย์ การเน่าเสียของอาหารดังกล่าวส่งผลให้สูญเสียอาหาร เนื่องจากผลิตภัณฑ์ไม่เหมาะสมสำหรับการบริโภค ทำให้เกิดความสูญเสียทางการเงินจำนวนมาก ความก้าวหน้าทางเทคโนโลยีล่าสุดนำไปสู่การพัฒนาเทคนิคที่กำหนดเป้าหมายเพื่อป้องกันกิจกรร มและการเติบโตของจุลินทรีย์ที่ปนเปื้อนในอาหาร
คุณสมบัติในการต่อต้านจุลินทรีย์ของห่ออาหารที่มีขี้ผึ้งเป็นผลมาจากกาวชันผึ้ง (porpolis) กาวชันผึ้งเป็นวัสดุคล้ายเรซินที่ทำจากผึ้งจากตาต้นไม้
การศึกษาในปี 2560 ที่จัดทำโดย Pinto, Pankowski และ Nano ใน วารสารจุลชีววิทยาเทคโนโลยีชีวภาพและวิทยาศาสตร์การอาหาร พบว่า การห่อด้วยขี้ผึ้งสามารถป้องกันการทำงานของจุลินทรีย์ที่ปนเปื้อนในอาหารได้ โดยการยับยั้งจำนวนเซลล์ที่ทำงานได้ของแบคทีเรีย ซึ่งหมายความว่าการห่อด้วยขี้ผึ้งสามารถจำกัดการแพร่กระจายของเชื้อโรคแบคทีเรียที่มากับอาหารและมีส่วนช่วยในการป้องกันการเน่าเสียของอาหาร Pinto และคณะ ได้ทำการตรวจสอบฤทธิ์ต้านเชื้อจุลินทรีย์ของขี้ผึ้งห่ออาหารต่อแบคทีเรียเชื้อราและไวรัส ที่เป็นเชื้อที่เกิดจากอาหารพบได้ในแต่ละกลุ่มเหล่านี้
ในการตรวจจับฤทธิ์ต้านแบคทีเรียของขี้ผึ้งห่ออาหาร โดยการบ่มขี้ผึ้งห่ออาหารด้วยเซลล์แบคทีเรียในของเหลว พวกเขาใช้เชื้อ Salmonella enteritidis ซึ่งเป็นแบคทีเรียแกรมลบและ Staphylococcus aureus ซึ่งเป็นแบคทีเรียแกรมบวก และเป็นสาเหตุทั่วไปของการติดเชื้อในกระเพาะอาหาร แบคทีเรียทั้งสองได้สัมผัสกับขี้ผึ้งห่อ พบว่าการฟักไข่ด้วยขี้ผึ้งห่ออาหารทำให้จำนวนเซลล์และการทำงานของแบคทีเรียลดลง
ในการตรวจจับฤทธิ์ต้านยีสต์ของขี้ผึ้งห่ออาหาร ด้วย Saccharomyces cerevsiae สองสายพันธุ์ โดยรับการบ่มขี้ผึ้งห่ออาหารโดยใช้ของเหลว ในขั้นตอนการบ่มของเหลวจำนวนเซลล์ลดลงเล็กน้อย การลดลงนี้ไม่มากพอที่จะสรุปได้ว่าการห่อด้วยขี้ผึ้งช่วยลดการทำงานของยีสต์
เพื่อตรวจสอบความสามารถในการต่อต้านไวรัสของ Bacteriophages ขี้ผึ้งห่ออาหาร M13 และ P1 ได้รับการบ่มในขั้นตอนของเหลว ผลการศึกษาพบว่าจำนวนอนุภาค phage ที่ใช้งานลดลง การลดลงนี้ไม่มากพอที่จะสรุปได้ว่าการห่อหุ้มขี้ผึ้งมีความสามารถในการยับยั้งอนุภาคของไวรัส
ปินโต, พานโควสกี และนาโน (Pinto, Pankowski และ Nano) สรุปได้ว่าการห่อด้วยขี้ผึ้งมีคุณสมบัติในการต่อต้านแบคทีเรีย แต่ก็ไม่สามารถสรุปได้ว่ามีคุณสมบัติในการต่อต้านเชื้อรา ยีสต์ หรือการต้านไวรัส
การวิจารณ์ต่อขี้ผึ้งห่ออาหาร
ขี้ผึ้งห่ออาหารได้รับการวิพากษ์วิจารณ์ถึงการมีส่วนร่วมในการอนุรักษ์สิ่งแวดล้อมแบบผู้บริโภค การแก้ไขปัญหาพลาสติกนี้ขึ้นอยู่กับความรับผิดชอบของแต่ละบุคคล การวัดบุคคลในแง่ของความรับผิดชอบ จะไม่สนใจว่าใครและอะไรที่ก่อให้เกิดความเสียหายต่อสิ่งแวดล้อมมากที่สุดและใครที่เสี่ยงต่ออันตรายต่อสิ่งแวดล้อมในอนาคตมากที่สุด ห่อหุ้มขี้ผึ้งถูกวิพากษ์วิจารณ์ว่ามีราคาสูงเมื่อขายในเชิงพาณิชย์ โดยเฉพาะอย่างยิ่งเมื่อเปรียบเทียบกับพลาสติกแบบใช้ครั้งเดียวเช่น ฟิล์มห่ออาหาร และถุงสแน็ปล็อค เมื่อเปรียบเทียบกับพลาสติกแบบใช้ครั้งเดียวการห่อด้วยขี้ผึ้งจำเป็นต้องได้รับการบำรุงรักษามากขึ้น (เพื่อให้แน่ใจว่ายังคงสะอาดและปลอดภัยในการใช้งานและอยู่ได้นานขึ้น) ขี้ผึ้งห่ออาหารอาจไม่ยืดหยุ่นได้เพียงพอที่จะได้รับการประกันคุณภาพที่สมบูรณ์ในการถนอมอาหารให้สดเสมอ
ประโยชน์อื่น
นอกจากการใช้ห่อภาชนะเพื่อถนอมอาหาร ยังอาจใช้ห่อมีดหรือของมีคมในกรณีการเดินทางหรือการส่งพัสดุ, ห่อสบู่ก้อน, ใช้ปิดฝาแก้วน้ำป้องกันฝุ่นและสิ่งสกปรก, พับมุมทั้งสี่แล้วใช้เป็นถ้วยอาหารขบเคี้ยว หรือแม้แต่ใช้ความหนึบของขี้ผึ้งช่วยในการเปิดฝาขวดโหลที่เปิดด้วยมือเปล่าไม่ออก
ข้อจำกัด
มีข้อจำกัดคือไม่สามารถห่อของร้อนได้ในทันที และต้องเก็บให้ห่างจากแสงแดดโดยตรง
คิม ฮย็อน-จู
คิม ฮย็อน-จู (김현주,Kim Hyun-Joo; เกิด 24 เมษายน ค.ศ. 1977) เป็นนักแสดงชาวเกาหลีใต้ เป็นที่รู้จักจากบทนักแสดงนำในละครโทรทัศน์เรื่อง อบอุ่นรักสัมผัสแห่งหัวใจ (1999), อิมซังอ๊ก ยอดพ่อค้าหัวใจทระนง (2001), รองเท้าแก้ว (2002), เจ้าสาวโชคร้ายกับคุณชายถังแตก (2004), เกมรักเรียลิตี (2005), สามวัยหัวใจเดียวกัน (2012), โซยง จอมนางสะท้านแผ่นดิน (2013), ครอบครัวจอมวุ่น บ้านอุ่นไอรัก (2014), อัศจรรย์รักสลับร่าง (2018) และ ทัณฑ์นรก (2021) โดยเธอได้รับรางวัลเอแพนสตาร์อะวอดส์ สาขานักแสดงนำหญิงยอดเยี่ยม ประเภทละครโทรทัศน์ จากเรื่อง ไอแฮฟอะเลิฟเวอร์ ในปี 2015 นอกจากนี้เธอยังเคยได้รับการเสนอชื่อเข้าชิงรางวัลแพ็คซังอาร์ทอวอร์ดมาแล้วถึง 5 ครั้ง และได้รับการเสนอชื่อให้เข้าชิงรางวัลละครเกาหลี ในสาขานักแสดงนำหญิงมาแล้ว 3 ครั้ง
1996–2005
คิม ฮย็อน-จู เริ่มต้นเข้าสู่วงการบันเทิงจากการถ่ายแบบให้นิตยสารวัยรุ่นขณะเรียนอยู่ชั้นมัธยมศึกษาตอนปลาย จนกระทั่งในปี ค.ศ. 1996 เธอได้มีโอกาสแสดงในมิวสิกวิดีโอของ คิม ฮย็อน-ชอล และ ซอ จี-ว็อน ก่อนจะได้บทนักแสดงสมทบในละครโทรทัศน์หลายเรื่อง จนในปี 1999 เธอได้รับบทเด่นในละครเรื่อง สปริงไทม์ และ อบอุ่นรักสัมผัสแห่งหัวใจ รวมถึงได้แสดงนำคู่กับ ซง ซึง-ฮ็อน ในภาพยนตร์ดราม่าเรื่อง พลิกลิขิตฟ้า ค้นหาหัวใจ ทำให้เธอเริ่มได้รับความสนใจจากวงการบันเทิงของประเทศเกาหลีใต้มากขึ้น
คิม ฮย็อน-จู มาประสบความสำเร็จและมีชื่อเสียงโด่งดังเป็นวงกว้างในทวีปเอเชียจากละครโทรทัศน์เรื่อง อิมซังอ๊ก ยอดพ่อค้าหัวใจทระนง (2001) และ รองเท้าแก้ว (2002) โดยเฉพาะเรื่อง รองเท้าแก้ว ที่ได้รับความนิยมในหลายประเทศส่งผลให้เธอเป็นนักแสดงหญิงชาวเกาหลีใต้ที่ได้รับความนิยมในประเทศจีน, ฮ่องกง, ไต้หวัน, เวียดนามรวมถึงในประเทศไทย จากความโด่งดังของเธอในหลายประเทศในเอเชียทำให้ในปี 2003 เธอได้แสดงนำในภาพยนตร์ของฮ่องกงเรื่อง สตาร์ รันเนอร์ โดยแสดงนำคู่กับอู๋ เจี้ยนหาว หรือ "แวนเนส" วงเอฟโฟร์
ในปี 2004 เธอแสดงนำคู่กับชี จิน-ฮี ในละครโทรทัศน์เรื่อง เจ้าสาวโชคร้ายกับคุณชายถังแตก ซึ่งจากบทบาทการแสดงในเรื่องดังกล่าวทำให้เธอได้รับรางวัลละครโทรทัศน์สถานีเอสบีเอส สาขานักแสดงนำหญิงยอดเยี่ยม และมีผลงานในภาพยนตร์เรื่อง เหตุอุบัติ สลับหล่อ โดยในปีต่อมาเธอแสดงนำคู่กับโก ซู ในเรื่อง เกมรักเรียลิตี้ (2005) ก่อนจะหยุดพักงานแสดงไปถึง 2 ปี โดยให้เหตุผลว่าต้องการพักจากบทบาทการแสดงเป็นตัวละครที่มีบุคคลิกไร้เดียงสาแบบเดิมๆ
2007–2010
คิม ฮย็อน-จู กลับสู่วงการละครโทรทัศน์อีกครั้งในปี ค.ศ. 2007 กับการแสดงนำในเรื่อง อิน-ซุน อีสเพรตตี ซึ่งเป็นการแสดงเป็นตัวละครที่มีบุคคลิกแตกต่างออกไปจากเดิม โดยรับบทเป็นหญิงสาวที่เคยถูกพิพากษาจำคุกในข้อหาฆ่าผู้อื่น และมีปัญหาในชีวิตตามมาหลังพ้นโทษ โดยถึงแม้ละครเรื่องนี้จะไม่ได้รับความนิยมเท่าที่ควรและมีเรตติ้งที่ค่อนข้างต่ำ แต่การแสดงของเธอกลับได้รับคำชื่นชมและได้รับรางวัลละครโทรทัศน์จากสถานีเคบีเอสจากบทบาทดังกล่าว
ในปี ค.ศ. 2009 เธอรับบทนักแสดงสมทบในละครเรื่อง รักฉบับใหม่หัวใจ 4 ดวง ซึ่งดัดแปลงมาจากมังงะเรื่อง "สาวแกร่งแรงเกินร้อย" และได้แสดงนำคู่กับ อี ดง-อุก โดยรับบทเป็นแม่หม้ายที่ผันตัวมาเป็นทนายความหลังจากสูญเสียสามีในละครแนวกฎหมายเรื่อง พาร์ทเนอร์ คู่หูคู่สุดท้าย
ในปี 2010 เธอพักจากการแสดงอีกครั้งหลังพัก ยง-ฮาเพื่อนนักแสดงชายคนสนิทของเธอเสียชีวิตจากการผูกคอตาย รวมถึงสูญเสียพ่อด้วยอาการป่วย โดยเธอใช้เวลาในปีดังกล่าวในการเดินทางไปประเทศบังคลาเทศและประเทศฟิลิปปินส์ในฐานะทูตสันถวไมตรีของมูลนิธิกู้ด เนเบอส์ ซึ่งเป็นองค์กรเอ็นจีโอด้านสิทธิมนุษยชนและสาธารณประโยชน์
จิโงกุ-โซชิ
จิโงกุ-โซชิ อาจหมายถึง:
ยูฟ่าเนชันส์ลีก ฤดูกาล 2022–23 ลีกบี
ยูฟ่าเนชันส์ลีก ฤดูกาล 2022–23 ลีกบี เป็นดิวิชันที่สองของ ฤดูกาล 2022–23 ของ ยูฟ่าเนชันส์ลีก, ฤดูกาลที่สามของการแข่งขันฟุตบอลระดับนานาชาติที่เกี่ยวข้องกับทีมชาติทีมชายของ 55 ชาติสมาคมของ ยูฟ่า.
รูปแบบ
ลีก บี ได้แบ่งออกเป็น 16 ชาติสมาชิกยูฟ่าที่จัดอันดับตั้งแต่ 17–32 ใน ยูฟ่าเนชันส์ลีก ฤดูกาล 2022–23 รายชื่อทีม, แยกออกเป็นสี่กลุ่มที่มีสี่ทีม. แต่ละทีมจะลงเล่นหกนัดนอกเหนือจากกลุ่มของพวกเขา, ใช้เหย้าและเยือน แบบพบกันหมด รูปแบบในเดือนมิถุนายน (วันแข่งขันสี่วันต่อเนื่อง) และเดือนกันยายน ค.ศ. 2022 (วันแข่งขันสองวัน). ผู้ชนะเลิศของแต่ละกลุ่มจะได้เลื่อนชั้นสู่ ยูฟ่าเนชันส์ลีก ฤดูกาล 2024–25 ลีก เอ, และทีมอันดับที่สี่ของแต่ละกลุ่มจะต้องตกชั้นไปสู่ ยูฟ่าเนชันส์ลีก ฤดูกาล 2024–25 ลีกซี.
การเปลี่ยนแปลงทีม
ด้านล่างนี้คือการเปลี่ยนแปลงทีมของลีก บี จาก ฤดูกาล 2020–21:
การจัดทีมวาง
ในฤดูกาล 2022–23 รายการเข้าถึง, ยูฟ่าจัดอันดับทีมต่างๆ ขึ้นอยู่กับ เนชันส์ลีก ฤดูกาล 2020–21 ตารางคะแนนโดยรวม. โถทีมวางสำหรับเฟสลีกจะได้รับการยืนยันวันที่ 22 กันยายน ค.ศ. 2021, และขึ้นอยู่กับการจัดอันดับรายการที่เข้าถึง.
การจับสลากสำหรับเฟสลีกได้จัดขึ้นที่สำนักงานใหญ่ยูฟ่าใน นียง, ประเทศสวิตเซอร์แลนด์ เมื่อวันที่ 16 ธันวาคม ค.ศ. 2021, 18:00 CET. แต่ละกลุ่มจะมีหนึ่งทีมที่มาจากแต่ละโถ. ด้วยเหตุผลทางการเมือง, รัสเซียและยูเครน (เนื่องจาก การแทรกแซงทางการทหารของรัสเซียในยูเครน) ไม่สามารถถูกจับสลากให้มาอยู่ในกลุ่มเดียวกันได้. เนื่องจากข้อจำกัดของการเดินทางที่มากเกินไป, อาร์เมเนีย, อิสราเอล และไอซ์แลนด์จึงไม่สามารถอยู่ในกลุ่มเดียวกันได้ทั้งหมด.
กลุ่ม
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 17 ธันวาคม ค.ศ. 2021, ตามวันที่มีผลการจับสลาก.
เวลาต่างๆ คือ CEST (UTC+2), เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).
ผู้ทำประตู
<section begin=ผู้ทำประตู /> การแข่งขันทั้งหมดมี 112 ประตูที่ทำได้ใน 42 นัด สำหรับค่าเฉลี่ย ประตูต่อนัด.
<section end=ผู้ทำประตู />
คาเมล อิบราฮิม
แหล่งข้อมูลอื่น
1985
แขวงฮวายัง
แขวงฮวายัง (화양동; Hwayang-dong) เป็นแขวง (ทง) ของเขตควังจินในโซล ประเทศเกาหลีใต้
แยซเดโนว์
แยซเดโนว์ เป็นหมู่บ้านในตำบลแบนีซอเลฮ์ อำเภอเนย์ซอน เทศมณฑลโฮเวย์เซ จังหวัดฆูเซสถาน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 527 คนใน 97 ครัวเรือน
ประเทศไทยใน พ.ศ. 2521
เหตุการณ์ที่เกิดขึ้นใน พ.ศ. 2521 (ค.ศ. 1978) ในประเทศไทย เป็นปีที่ 197 แห่งกรุงรัตนโกสินทร์ และเป็นปีที่ 33 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ประเทศไทยใน พ.ศ. 2538
เหตุการณ์ที่เกิดขึ้นใน พ.ศ. 2538 (ค.ศ. 1995) ในประเทศไทย เป็นปีที่ 214 แห่งกรุงรัตนโกสินทร์ และเป็นปีที่ 50 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
เหตุการณ์
* 14 มิถุนายน – เหตุการณ์โป๊ะล่มที่ท่าน้ำพรานนก ทำให้มีผู้เสียชีวิต 29 คน
อำเภอเนย์ซอน
อำเภอเนย์ซอน เป็นอำเภอในเทศมณฑลโฮเวย์เซ จังหวัดฆูเซสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 8,227 คนใน 1,335 ครัวเรือน อำเภอนี้มีเมืองเพียงเมืองเดียวคือแรฟีอ์ กับตำบล 2 ตำบลคือตำบลแบนีซอเลฮ์และตำบลเนย์ซอน
แขวงโมจิน
แขวงโมจิน (모진동; Mojin-dong) เป็นแขวง (ทง) ของเขตควังจินในโซล ประเทศเกาหลีใต้
อัลกิฟล์
อัลกิฟล์ (الكفل) เป็นเมืองทางตะวันออกเฉียงใต้ของประเทศอิรัก ตั้งอยู่ริมแม่น้ำยูเฟรติส ระหว่างนาจาฟกับอัลฮิลละฮ์ เมืองนี้เป็นที่ตั้งของมัสยิดอันนุค็อยละฮ์ซึ่งบรรจุสุสานของซุลกิฟล์ โดยเชื่อกันว่าเป็นศาสดาเอเสเคียลตามคัมภีร์ไบเบิล โครงการบูรณะสุสานและพัฒนาให้เป็นสถานที่ท่องเที่ยวถูกพิสูจน์แล้วว่าสร้างความขัดแย้ง เมืองนี้เคยเป็นสถานที่แสวงบุญหลักของชาวยิว และเป็นที่อยู่ของสังคมชาวอิรักเชื้อสายยิวจนถึงปลายคริสต์ทศวรรษ 1940
แขวงชายัง
แขวงชายัง (자양동; Jayang-dong) เป็นแขวง (ทง) ของเขตควังจินในโซล ประเทศเกาหลีใต้
สภานโยบายวิจัยและนวัตกรรมแห่งชาติ
สภานโยบายวิจัยและนวัตกรรมแห่งชาติ (สวนช., นวนช. , National Research and Innovation Policy Council) สภาที่ปรึกษาที่มีอำนาจหน้าที่กำหนดทิศทางและนโยบายการดำเนินงานของหน่วยงานในระบบวิจัยและนวัตกรรมของประเทศให้เป็นไปในทิศทางเดียวกัน
ประวัติ
สภานโยบายวิจัยและนวัตกรรมแห่งชาติ จัดตั้งขึ้นเมื่อวันที่ 6 ตุลาคม พ.ศ. 2559 ตามคำสั่งหัวหน้าคณะรักษาความสงบแห่งชาติ ที่ 62/2559 ลงวันที่ 6 ตุลาคม 2559 โดยได้ยุบรวมสภาวิจัยแห่งชาติ คณะกรรมการนโยบายวิทยาศาสตร์ เทคโนโลยีและนวัตกรรมแห่งชาติและคณะกรรมการพัฒนาระบบนวัตกรรมของประเทศเข้าด้วยกันและให้โอนอำนาจหน้าที่มาเป็นของสภานโยบายวิจัยและนวัตกรรมแห่งชาติ เพื่อให้เหลือหน่วยงานที่ดูแลงานด้านระบบวิจัยนวัตกรรมของประเทศเพียงหน่วยงานเดียว
โดยสภานโยบายวิจัยและนวัตกรรมแห่งชาติมีนายกรัฐมนตรีเป็นประธานสภาและรองนายกรัฐมนตรีที่นายกรัฐมนตรีมอบหมาย 2 คนเป็นรองประธานสภาคนที่ 1 และ 2 พร้อมกับกรรมการสภาอีก  41 คนโดยมีเลขาธิการคณะกรรมการวิจัยแห่งชาติและเลขาธิการคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ เป็นเลขานุการร่วม
ใน พ.ศ. 2560 ได้มีการจัดทำ ร่างพระราชบัญญัติการวิจัยและนวัตกรรมแห่งชาติ พ.ศ. ... ขึ้นโดยยกเลิกกฎหมาย ๔ ฉบับคือ พระราชบัญญัติสภาวิจัยแห่งชาติ พ.ศ. ๒๕๐๒, พระราชบัญญัติสภาวิจัยแห่งชาติ (ฉบับที่ ๒) พ.ศ. ๒๕๐๗, ประกาศของคณะปฏิวัติฉบับที่ ๓๑๕ ลงวันที่ ๑๓ ธันวาคม พ.ศ. ๒๕๑๕ และ คำสั่งหัวหน้าคณะรักษาความสงบแห่งชาติ ที่ ๖๒/๒๕๕๙ เรื่อง การปฏิรูประบบวิจัยและนวัตกรรมของประเทศ ลงวันที่ ๖ ตุลาคม พ.ศ. ๒๕๕๙ ซึ่งการยกเลิกพระราชบัญญัติสภาวิจัยแห่งชาติทั้ง 2 ฉบับและประกาศของคณะปฏิวัติฉบับนี้ส่งผลให้เกิดการยุบสำนักงานคณะกรรมการวิจัยแห่งชาติและจัดตั้งสภานโยบายวิจัยและนวัตกรรมแห่งชาติขึ้นตามร่างพระราชบัญญัติฉบับนี้แทนเพื่อทำให้การดูแลงานด้านระบบวิจัยนวัตกรรมเป็นรูปธรรมมากขึ้นและไปในทิศทางเดียวกันนอกจากนี้ยังได้มีการจัดตั้งสำนักงานสภานโยบายวิจัยและนวัตกรรมแห่งชาติเพื่อทำหน้าที่เป็นสำนักงานเลขานุการของสภานโยบายวิจัยและนวัตกรรมแห่งชาติโดยมีเลขาธิการสภานโยบายวิจัยและนวัตกรรมแห่งชาติเป็นผู้บังคับบัญชานอกจากนี้ยังได้มีการปรับปรุงองค์ประกอบของคณะกรรมการโดยให้เหลือเพียง 21 คนจากเดิมทั้งหมด 41 คน
แต่เดิมใน พ.ศ. 2559 ทาง สภานิติบัญญัติแห่งชาติ ได้เตรียมเสนอ ร่างพระราชบัญญัติการวิจัยแห่งชาติ พ.ศ. ... ขึ้นมาแต่ทาง คสช. ก็ได้ออกคำสั่งหัวหน้าคณะรักษาความสงบแห่งชาติออกมาเสียก่อน
ต่อมาในการประชุมสภานโยบายวิจัยและนวัตกรรมแห่งชาติครั้งที่ 3/2560 เมื่อวันที่ 20 กันยายน ที่ตึกสันติไมตรี (หลังใน) ทำเนียบรัฐบาลที่ประชุมมีมติเห็นชอบรับหลักการร่างพระราชบัญญัติการวิจัยและนวัตกรรมแห่งชาติแต่ที่ประชุมได้ให้กลับไปรับฟังความคิดเห็นจากผู้มีส่วนเกี่ยวข้องเสียก่อนก่อนจะนำกลับมาเสนอคณะรัฐมนตรีให้ความเห็นชอบ
กระทั่งในเดือนพฤศจิกายน พ.ศ. 2561 สำนักงานคณะกรรมการกฤษฎีกาได้ดำเนินการยกร่าง '''ร่างพระราชบัญญัติสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ พ.ศ. ...''' ขึ้นมาแทนร่างพระราชบัญญัติฉบับเดิมสืบเนื่องจากคณะรัฐมนตรีได้มีมติเห็นชอบให้จัดตั้ง กระทรวงการอุดมศึกษา วิทยาศาสตร์ วิจัยและนวัตกรรม
ต่อมาในวันพุธที่ 1 พฤษภาคม พ.ศ. 2562 ราชกิจจานุเบกษาได้เผยแพร่ '''พระราชบัญญัติสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ พ.ศ. ๒๕๖๒''' ซึ่งมีผลบังคับใช้ในวันถัดจากวันประกาศในราชกิจจานุเบกษาคือในวันพฤหัสบดีที่ 2 พฤษภาคม พ.ศ. 2562 ส่งผลให้มีการจัดตั้ง สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ขึ้นมาแทน สภานโยบายวิจัยและนวัตกรรมแห่งชาติ ตามคำสั่งหัวหน้าคณะรักษาความสงบแห่งชาติ ที่ ๖๒/๒๕๕๙ ที่ถูกยุบไป
อำนาจหน้าที่
อำนาจหน้าที่ของสภานโยบายวิจัยและนวัตกรรมแห่งชาติมีดังต่อไปนี้
(๑) กำหนดทิศทางและนโยบายการดำเนินงานของหน่วยงานในระบบวิจัยและนวัตกรรมของประเทศให้เป็นไปในทิศทางเดียวกัน
(๒) กำหนดแผนที่นำทาง (Roadmap) เกี่ยวกับนโยบายและยุทธศาสตร์ระบบวิจัยและนวัตกรรมของประเทศ ทั้งในระยะสั้น ระยะกลาง และระยะยาว และยุทธศาสตร์วิจัยและนวัตกรรมรายสาขาให้สอดคล้องกับนโยบายรัฐบาลและยุทธศาสตร์ชาติ
(๔) กำกับ เร่งรัด และติดตามให้มีการปรับปรุงและแก้ไขระบบหรือกลไกการบริหารจัดการงานวิจัยและนวัตกรรมให้มีประสิทธิภาพ เพื่อให้สามารถนำผลงานวิจัยและนวัตกรรมที่มีอยู่เดิม และเกิดขึ้นใหม่ไปใช้ในเชิงวิชาการ เชิงพาณิชย์ เชิงสังคม และเชิงนโยบาย ให้เป็นรูปธรรมและเกิดประโยชน์สูงสุด
(๕) กำกับ เร่งรัด และติดตามให้มีการจัดทำแผนพัฒนาบุคลากรด้านการวิจัย วิทยาศาสตร์และเทคโนโลยี และนวัตกรรมของประเทศ รวมถึงการพัฒนาทักษะด้านเทคโนโลยีและนวัตกรรมให้กับบุคลากรด้านแรงงานในระดับต่าง ๆ
(๖) กำหนดระบบการจัดสรรและบริหารงบประมาณแบบบูรณาการที่มุ่งผลสัมฤทธิ์ในลักษณะเป็นก้อน (Block Grant) ตามโปรแกรมวิจัยและนวัตกรรม (Program-based) ให้สอดคล้องกับระบบวิจัยและนวัตกรรมของประเทศ และยุทธศาสตร์วิจัยและนวัตกรรมรายสาขา  รวมทั้งกำหนดระบบการติดตามและประเมินผลที่มีความต่อเนื่อง
(๗) เสนอแนะต่อคณะรัฐมนตรีเพื่อให้มีการกำหนดมาตรการและแรงจูงใจทางภาษีและสิทธิประโยชน์ สำหรับการระดมทุน การพัฒนากองทุน การจัดสรรเงินจากกองทุน และเงินทุนของหน่วยงานภาครัฐ รวมทั้งความร่วมมือกับเอกชน ประชาสังคม และต่างประเทศ เพื่อส่งเสริมการวิจัยและนวัตกรรมให้เกิดผลเป็นรูปธรรม
(๑๐) เชิญเจ้าหน้าที่ บุคคล หรือผู้มีส่วนเกี่ยวข้องมาชี้แจงให้ข้อมูลและข้อแนะนำ เพื่อประกอบการพิจารณาดำเนินการตามอำนาจหน้าที่ได้ตามความจำเป็น
(๑๑) รายงานผลการดำเนินงานและข้อเสนอแนะต่อคณะรัฐมนตรีเพื่อทราบหรือเพื่อพิจารณาให้ความเห็นหรืออนุมัติ แล้วแต่กรณี
องค์ประกอบ
(๑) นายกรัฐมนตรี เป็นประธานสภา
(๒) รองนายกรัฐมนตรีที่นายกรัฐมนตรีมอบหมาย เป็นรองประธานสภาคนที่หนึ่ง
(๓) รองนายกรัฐมนตรีที่นายกรัฐมนตรีมอบหมาย เป็นรองประธานสภาคนที่สอง
(๔) รัฐมนตรีว่ากระทรวงกลาโหม
(๕) รัฐมนตรีว่าการกระทรวงการคลัง
(๖) รัฐมนตรีว่าการกระทรวงการต่างประเทศ
(๗) รัฐมนตรีว่าการกระทรวงการท่องเที่ยวและกีฬา
(๘) รัฐมนตรีว่าการกระทรวงการพัฒนาสังคมและความมั่นคงของมนุษย์
(๙) รัฐมนตรีว่าการกระทรวงเกษตรและสหกรณ์
(๑๐) รัฐมนตรีว่าการกระทรวงคมนาคม
(๑๑) รัฐมนตรีว่าการกระทรวงดิจิทัลเพื่อเศรษฐกิจและสังคม
(๑๒) รัฐมนตรีว่าการกระทรวงทรัพยากรธรรมชาติและสิ่งแวดล้อม
(๑๓) รัฐมนตรีว่าการกระทรวงพลังงาน
(๑๔) รัฐมนตรีว่าการกระทรวงพาณิชย์
(๑๕) รัฐมนตรีว่าการกระทรวงมหาดไทย
(๑๖) รัฐมนตรีว่าการกระทรวงยุติธรรม
(๑๗) รัฐมนตรีว่าการกระทรวงแรงงาน
(๑๘) รัฐมนตรีว่าการกระทรวงวัฒนธรรม
(๑๙) รัฐมนตรีว่าการกระทรวงวิทยาศาสตร์และเทคโนโลยี
(๒๑) รัฐมนตรีว่าการกระทรวงสาธารณสุข
(๒๒) รัฐมนตรีว่าการกระทรวงอุตสาหกรรม
(๒๓) ผู้อำนวยการสำนักงบประมาณ
(๒๔) เลขาธิการคณะกรรมการกฤษฎีกา
(๒๖) ประธานกรรมการในคณะกรรมการการอุดมศึกษา
(๒๗) ประธานที่ประชุมอธิการบดีแห่งประเทศไทย
(๒๘) ประธานที่ประชุมอธิการบดีมหาวิทยาลัยราชภัฏ
ฆวน การ์ซิอา โปสติโก
ฆวน การ์ซิอา โปสติโก (Juan García Postigo; เกิด 19 มกราคม ค.ศ. 1982 —) เป็นผู้เข้าแข่งขันประกวดจากเมืองมาลากา ประเทศสเปน เขาเป็นผู้ชนะมิสเตอร์เวิลด์ 2007 ได้รับรางวัลที่จัดขึ้นในเมืองซานย่า ประเทศจีน เมื่อวันที่ 31 มีนาคม ค.ศ. 2007
สภานโยบายวิจัยและนวัตกรรมแห่งชาติ
องค์ประกอบ
(๒๙) ประธานที่ประชุมอธิการบดีมหาวิทยาลัยเทคโนโลยีราชมงคล
ฆวน การ์ซิอา โปสติโก
แหล่งข้อมูลอื่น
1982
สภานโยบายวิจัยและนวัตกรรมแห่งชาติ
องค์ประกอบ
(๓๐) ประธานมูลนิธิบัณฑิตสภาวิทยาศาสตร์และเทคโนโลยีแห่งประเทศไทย
(๓๑) ประธานสภาหอการค้าแห่งประเทศไทย
(๓๒) ประธานสภาอุตสาหกรรมแห่งประเทศไทย
(๓๓) ประธานสถาบันวิจัยเพื่อการพัฒนาประเทศไทย
(๓๔) เลขาธิการคณะกรรมการวิจัยแห่งชาติ เป็นเลขานุการร่วม
(๓๕) เลขาธิการสำนักงานคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ เป็นเลขานุการร่วม
(๓๖) ผู้ทรงคุณวุฒิที่นายกรัฐมนตรีแต่งตั้งจำนวนไม่เกินแปดคน
กรรมการผู้ทรงคุณวุฒิ
ตามข้อ ๑ (๓๖) ได้ให้อำนาจนายกรัฐมนตรีแต่งตั้งกรรมการผู้ทรงคุณวุฒิจำนวนไม่เกิน 8 คน
ในวันที่ 16 มกราคม พ.ศ. 2560 พลเอกประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติได้ออกคำสั่งนายกรัฐมนตรี ที่ ๒/๒๕๖๐ ลงวันที่ ๑๖ มกราคม พ.ศ. ๒๕๖๐ แต่งตั้งกรรมการผู้ทรงคุณวุฒิในสภานโยบายวิจัยและนวัตกรรมแห่งชาติจำนวน 8 คน ดังนี้
การสวนทวารหนัก
การสวนทวารหนัก คือการใส่น้ำหรือของเหลวใด ๆ เข้าไปในลำไส้ผ่านทางทวารหนัก หรือ ผ่านทางอื่นๆ เช่น การผ่าตัด ทั้งนี้ การสวนล้างจะใช้สำหรับผู้ป่วยที่มีอาการท้องผูก เพื่อให้ขับถ่ายอุจจาระได้ง่ายขึ้น รวมถึงการใช้วิธีอื่นๆ รวมด้วย แต่อย่างไรก็ตาม การสวนทวารหนักก็อาจมีผลค้างเคียงที่อันตราย เช่น ท่อสวนล้างแทงโดนลำไส้ และไม่ได้ล้างไขมันออกไป จึงไม่ได้ช่วยลดความอ้วนแต่อย่างใด
แอฟริกา
การกล่าวถึงสวนทวารอาจมีขึ้นครั้งแรกในหนังสือทางการแพทย์อยู่ในอียิปต์โบราณ Ebers Papyrus (c. 1550 BCE) ผู้ที่อาจเป็นผู้ทำสวนของฟาโรห์เป็นหลัก พระเจ้า Thoth ตามตำนานอียิปต์ ได้ประดิษฐ์สวนนี้ขึ้นมา
ในบางส่วนของแอฟริกา น้ำเต้า ใช้น้ำเต้าเพื่อจัดการสวนทวาร บนชายฝั่งงาช้าง คอแคบของมะระที่เต็มไปด้วยน้ำจะถูกสอดเข้าไปในไส้ตรงของผู้ป่วย และจากนั้น จะถูกฉีดโดยใช้แรงลมในช่องปากของผู้ดูแล หรืออีกทางหนึ่ง ผู้ป่วยอาจจัดการสวนทวารด้วยตนเองโดยใช้การดูดเพื่อสร้าง ความดันลบในมะระ วางนิ้วที่ช่องเปิด แล้วสอดทางทวารหนัก ถอดนิ้วออกเพื่อให้ความดันบรรยากาศส่งผลต่อการไหล ตามแนวแม่น้ำคองโกตอนบนมีการทำสวนโดยใช้การเจาะรูที่ปลายด้านหนึ่งของมะระเพื่อเติมน้ำ ไม้เท้าถูกสอดเข้าไปในทวารหนักของผู้ป่วย
วัดปราสาททอง (จังหวัดพระนครศรีอยุธยา)
วัดปราสาททอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางบาล ในตำบลไทรน้อย อำเภอบางบาล จังหวัดพระนครศรีอยุธยา
จากหนังสือ ประวัติวัดทั่วราชอาณาจักร เล่ม 4 ระบุว่า วัดปราสาททอง สร้างขึ้นเป็นวัดนับตั้งแต่ประมาณ พ.ศ. 2200 ต่อมากลายสภาพเป็นวัดร้างมีซากฐานเจดีย์ใหญ่ปรากฎอยู่ ได้รับการบูรณะปฏิสังขรณ์ประมาณ พ.ศ. 2452 ชาวบ้านเรียกนามวัดต่าง ๆ กันหลายนาม เช่น ชาวบ้านทางด้านใต้เรียก วัดเหนือ ชาวบ้านทางด้านเหนือเรียก วัดใต้ ส่วนชาวบ้านรอบ ๆ วัดเรียก วัดกลาง ชาวเรือเรียก วัดเจดีย์หัก เมื่อคราวเป็นวัดร้างมีผู้เฝ้าวัดชื่อตาบูนก็เรียก วัดตาบูน เดิมวัดนี้ขึ้นอยู่ในเขตตำบล บ้านกุ่ม หมู่ที่ 2 มีแม่น้ำเจ้าพระยาไหลผ่าน ปัจจุบันสายน้ำเปลี่ยนทางเดินจึงกลายเป็นคลองบางบาลและได้เปลี่ยนเขตการปกครองใหม่มาขึ้นอยู่ในตำบลไทรน้อย หมู่ที่ 3 วัดปราสาททองได้รับพระราชทานวิสุงคามสีมาครั้งหลังวันที่ 10 พฤศจิกายน พ.ศ. 2515 เขตวิสุงคามสีมากว้าง 18 เมตร ยาว 30 เมตร อีกแหล่งข้อมูลระบุว่าวัดปราสาททองสร้างโดยเจ้าพระยากลาโหมซึ่งต่อมาปราบดาภิเษกเป็นพระเจ้าปราสาททอง
อเมริกาส์เน็กซต์ท็อปโมเดล ฤดูกาลที่ 23
อเมริกาส์เน็กซต์ท็อปโมเดล ฤดูกาลที่ 23 เป็นฤดูกาลที่จะเริ่มออกอากาศในวันที่ 12 ธันวาคม พ.ศ. 2559 ทางช่อง VH1 ซึ่งได้ถูกนำกลับมาสร้างใหม่อีกครั้ง หลังจากที่ถูกยกเลิกการผลิตไปในช่อง The CW ในเดือน ตุลาคม พ.ศ. 2558 โดยในฤดูกาลนี้จะกลับมาผลิตเป็นรูปแบบดั้งเดิมของรายการอีกครั้ง ที่รับสมัครผู้เข้าแข่งขันเป็นผู้หญิงทั้งหมด โดยจะยกเลิกการสมัครจากผู้ชาย อีกทั้ง ฤดูกาลนี้ยังจะได้ นักร้องและนักแสดงสาวชาวอังกฤษชื่อดัง ริต้า โอรา มาเป็นกรรมการหลักคนใหม่ แทนที่ ไทรา แบงส์ รวมถึง คณะกรรมการยังได้ทำการเปลี่ยนใหม่ทั้งหมด โดยจะประกอบไปด้วย สุดยอดนางแบบไซส์ใหญ่ แอชลีย์ เกรแฮม, หัวหน้าฝ่ายความคิดสร้างสรรค์จากนิตยสาร เปเปอร์ แม็กกาซีน ดรูว์ เอลเลียต และสไตลิสต์ชื่อดัง ลอว์ โรช แทนที่กรรมการชุดเก่าคือ เคลลี่ ครูโทน และผู้ฝึกสอนการเดินแบบ มิส เจ.อเล็กซานเดอร์ โดย ไทร่า จะยังคงทำหน้าที่เป็น ผู้อำนวยการผลิต อยู่เช่นเดิม
โดยผู้ชนะของฤดูกาลนี้ คือ อินเดีย แกนส์ สาวน้อยอายุ 20 ปี จาก รัฐวอชิงตัน ซึ่งรางวัลที่เธอจะได้รับ ได้แก่ เงินสดมูลค่า 100,000 เหรียญสหรัฐ, ถ่ายโฆษณาแคมเปญจน์ให้กับเครื่องสำอาง "ริมเมล ลอนดอน", ถ่ายภาพแฟชั่นเซ็ตให้กับนิตยสาร "เปเปอร์ แม็กกาซีน" และเซ็นสัญญาทำงานร่วมกับช่อง VH1
Business, Brand, Boss
ออกอากาศ 12 ธันวาคม 2559
สาวๆทั้งหมดที่เข้ารอบ 28คนสุดท้าย ได้เดินทางมาถึง นิวยอร์ก และพวกเธอได้ถูกพาไปพบกับ ไทรา แบงส์ ซึ่งไทร่า ได้แจ้งให้กับสาวๆทราบว่าในฤดูกาลนี้จะเป็นการค้นหาสุดยอดนางแบบอย่างที่เคยทำมา แต่จะหาคนที่เป็นนางแบบสังคมออนไลน์ไปพร้อมๆกันด้วย รวมถึงเธอยังได้ให้คำแนะนำสาวๆเกี่ยวกับความสำคัญของการสร้างแบรนด์เฉพาะตัวของแต่ละคน หลังจากนั้น พวกเธอจึงได้ ถ่ายภาพคอมป์การ์ดสำหรับนางแบบ ต่อมา พวกเธอได้ถูกพามาพบกับ ริต้า โอรา, แอชลีย์ เกรแฮม, ดรูว์ เอลเลียต และลอว์ โรช ที่จะมาเป็นคณะกรรมการใหม่สำหรับฤดูกาลนี้ ซึ่งริต้า จะมาทำหน้าที่เป็นกรรมการ และพิธีกรหลัก แทน ไทร่า แต่พวกเธอก็ต้องประหลาดใจอีกครั้ง เมื่อ ริต้า ได้เปิดเผยว่า พวกเธอจะต้องแบ่งออกเป็น สองกลุ่ม เพื่อไปคัดตัวกับดีไซน์เนอร์ สองที่ คือ ลาควอน สมิทธิ์ และ ฟิลลิปส์ ไพลน์ ซึ่งดีไซน์เนอร์ทั้งสอง จะมีส่วนช่วยร่วมกับกรรมการในการตัดสินใจด้วยว่า ใครจะผ่านเข้าสู่รอบ 14คนสุดท้าย
สำหรับการคัดตัวของฟิลลิปส์ ไพลน์ นั้น อินเดีย เดินแบบออกมาได้อย่างสมบูรณ์แบบ รวมถึง ทาชกับโคดี้ที่เป็นคู่แฝด ก็ได้รับคำชมเช่นเดียวกัน เมื่อพวกเธอทั้งสองเดินแบบออกมาพร้อมกัน ในขณะที่ จัสติน, โครี่แอน และเจีย ถูกตำหนิในการเดินอย่างหนัก สำหรับการคัดตัวของลาควอน สมิทธิ์ ทาเทียน่า, บินต้า, คริสเลี่ยน และมาริสซ่า ได้รับคำชมในการเดินเป็นอย่างมาก ในขณะที่ แอรี่แอน ได้รับคำชมในเรื่องบุคลิกภาพ แต่ถูกวิจารณ์ในเรื่องของการต่อผมของเธอที่ยาวจนเกินไป สตาร์ ถูกตำหนิว่าเดินแบบออกมาไม่ดีนัก และไคล์ ที่ได้รับคำชมในเรื่องของลุคส์ที่ดูเท่ เหมือนผู้ชาย แต่ อาจจะไม่เหมาะกับแบรนด์ของ ลาควอน
ในห้องตัดสิน สาวๆได้เข้ามาพบกับคณะกรรมการเพื่อสัมภาษณ์แบบตัวต่อตัว รวมถึงวิจารณ์ภาพถ่ายคอมป์การ์ดของพวกเธอ เมื่อการสัมภาษณ์เสร็จสิ้น ริต้า จึงได้เปิดเผยถึง ของรางวัลสำหรับฤดูกาลนี้ วันต่อมา พวกเธอทั้งหมดได้เดินทางมายังสถานที่จัดงานปาร์ตี้แบบวีไอพี แต่ จะมีผู้เข้ารอบเพียงแค่ สิบสี่คนเท่านั้นที่จะได้เข้าไปในงาน โดยสาวๆจะได้ทราบจาก พนักงานรักษาความปลอดภัยที่ยืนอยู่หน้าร้าน หลังจากนั้น สาวๆทั้ง 14คน จึงได้เดินแบบเพื่อโชว์ตัวในงานปาร์ตี้
Lights, Camera, Catwalk
ออกอากาศ 19 ธันวาคม 2559
หลังจากผู้เข้าแข่งขัน 14คนสุดท้าย ได้เดินทางเข้ามาในบ้านพักของฤดูกาลนี้แล้ว พวกเธอได้รับข้อความวิดีโอจาก ริต้า ที่ได้แจ้งให้สาวๆทราบว่า พวกเธอจะได้รับการฝึกสอนเดินแบบจาก สุดยอดนางแบบชื่อดัง สเตซี่ แม็คเคนซี่ หลังจากนั้น พวกเธอได้เดินทางมาที่ย่านฮาร์เล็ม และได้พบกับ สเตซี่ โดย สเตซี่ ได้ให้สาวๆแบ่งออกเป็นสองกลุ่ม แล้วเดินแบบแข่งกัน สาวๆส่วนใหญ่ทำออกมาได้ดี ในขณะที่ จัสติน และ ไคล์ ถูกวิจารณ์ว่าดูกังวลและดูเดินได้อ่อนที่สุดจากสาวๆทั้งหมด เมื่อสาวๆได้กลับมาถึงบ้านพัก สเตซี่ ได้เข้ามาพบกับพวกเธออีกครั้ง ซึ่งเธอได้เข้ามาแบ่งปันประสบการณฺ์ของการเริ่มต้นการเป็นนางแบบให้กับสาวๆฟัง ซึ่งหลังจากได้รับฟังเรื่องราวแล้วนั้น ทำให้สาวๆถึงกับร้องให้ออกมา อีกทั้ง สเตซี่ยังได้มาฝึกสอนการเดินแบบให้กับสาวๆที่บ้านพักอีกครั้ง
สาวๆได้เดินทางมาที่ มาร์กี้ ไนท์คลับย่านเชลซี และได้พบกับ ดรูว์ เอลเลียต โดยเขาแจ้งให้สาวๆทราบถึงรายละเอียดในครั้งนี้ว่า พวกเธอจะต้องเดินแบบบนรันเวย์ และเมื่อเดินมาถึงปลายรันเวย์ พวกเธอจะต้องล้มตัวลงบนฝูงชนที่กำลังรอรับอยู่ด้านล่าง และโพสท่า เพื่อถ่ายภาพประจำสัปดาห์ โดยก่อนการเดินแบบ ลอว์ โรช ได้พา เซนดายา นักแสดงชื่อดัง มาพบกับสาวๆ โดย เซนดายา จะมาเป็นคนตัดสินว่า สาวๆที่ทำให้เธอประทับใจมากที่สุด จะได้ถ่ายภาพคู่ร่วมกับเธอ เพื่อเผยแพร่ลงบนสังคมออนไลน์ สำหรับการถ่ายภาพ สาวๆส่วนใหญ่ทำออกมาได้ดี ในขณะที่ จัสติน ถูกตำหนิว่า โพสท่ากางขาออกมามากเกินไป โครี่แอน โพสท่าเคลื่อนไหวออกมาดูน่าอึดอัด และคริสเลี่ยน หลับตาตลอดการถ่ายภาพ
Make Your Mark
ออกอากาศ 26 ธันวาคม 2559
เมื่อกลับมาถึงบ้านพัก สาวๆต่างร่วมแสดงความยินดีกับ โคดี้ ที่ถูกเรียกชื่อเป็นคนแรกจากภาพที่ดีที่สุดในสัปดาห์ก่อน ในขณะที่ คอร์ทนีย์ รู้สึกว่า โคดี้และทาช ที่เป็นฝาแฝด มีความมั่นใจในตัวเองมากจนเกินไป ในคืนนั้น คอร์ทนีย์ รู้สึกไม่สบาย จึงอยากที่จะนอนพัก แต่สาวๆได้พูดคุยกันเสียงดังในห้องที่เธอนอน จนทำให้เกิดการโต้เถียงระหว่าง คอร์ทนีย์ และ มาริสซ่า วันต่อมา สาวๆได้เดินทางมาพบกับ ดรูว์ และ ริต้า โดยริต้าได้แจ้งให้สาวๆทราบว่า ก่อนที่จะถ่ายภาพประจำสัปดาห์กันนั้น พวกเธอจะต้องได้รับการแปลงโฉม จากร้านของ แซลลี่ เฮิร์ชเบอร์เกอร์ก่อน เพื่อให้ออกมาดูแสดงถึงความเป็นตัวตนที่ชัดเจนของแต่ละคนมากที่สุด ในการแปลงโฉมนั้น สาวๆส่วนใหญ่รู้สึกพอใจกับรูปโฉมใหม่ มีเพียง เชริช ที่รู้สึกไม่พอใจกับการที่จะต้องย้อมผมเป็นสีแดงเพลิง และทาช ที่รู้สึกว่า การตัดผมสั้น ไม่ใช่ตัวตนของเธอเลย
ในการถ่ายภาพ กลุ่มของสาวๆทำออกมาได้ดี มีเพียงกลุ่มของ คริสเลี่ยน, เชริช และบินต้า เท่านั้นที่ถูก ดรูว์ ตำหนิ ในขณะที่ อินเดีย รู้สึกไม่สบายใจที่จะต้องเปลือยกายถ่ายภาพ และ ทาช ถูกช่างภาพตำหนิว่า โพสท่าบังรูปร่างของเธอเอง และดูไม่เชื่อมต่อกับคอร์ทนีย์ และเจีย
ในห้องตัดสิน กรรมการประทับใจกับภาพถ่ายของโคดี้, โครี่แอน, ไคล์, ทาเทียน่า, มาริสซ่า, เพจ และทาช โดยเฉพาะอย่างยิ่ง คอร์ทนีย์ ถ่ายภาพออกมาได้งดงาม และใบหน้าของเธอดูไร้ที่ติ ทำให้เธอถูกเรียกชื่อเป็นคนแรก ในขณะที่ อินเดีย ก็ได้รับคำชมเป็นอย่างมากเช่นเดียวกัน กับสีผมใหม่ที่ดูโดดเด่น แต่ถูกตำหนิว่า ตอนถ่ายภาพ ดูขาดความมั่นใจ บินต้า ถูกวิจารณ์ว่า ท่าโพสบดบังรูปร่างของเธอจนหมด และดูไม่มีคอ เจีย ถ่ายภาพออกมาดูไม่เป็นนางแบบ คริสเลี่ยน ต้องตกเป็นสองคนสุดท้ายครั้งแรก เนื่องจาก ภาพถ่ายของเธอออกมาดูเป็นแคตตาล็อก ร่วมกับ เชริช ที่ถูกวิจารณ์อย่างหนักว่า การแสดงสีหน้า และการเกร็งมือในภาพดูน่าอึดอัด สุดท้ายแล้ว คริสเลี่ยน ได้รับโอกาสแก้ตัวให้ไปต่อในการแข่งขัน ทำให้ เชริช ต้องถูกส่งกลับบ้านเป็นคนที่สอง
Major Key Alert
ออกอากาศ 2 มกราคม 2560
เมื่อกลับถึงบ้านพัก สาวๆส่วนใหญ่แสดงความยินดีกับ คอร์ทนีย์ ที่ถูกเรียกชื่อเป็นคนแรกในสัปดาห์ก่อน ในขณะที่ ทาช รู้สึกว่า คอร์ทนีย์มีกลยุทธิ์ที่จะทำให้ตัวเองดูเป็นผู้ถูกกระทำ จากการโต้เถียงอยู่เสมอ และคริสเลี่ยน รู้สึกกังวลกับคำวิจารณ์จากคณะกรรมการที่ว่า เธอดูเซ็กซี่มากเกินไป และไม่เป็นนางแบบแฟชั่นชั้นสูง วันต่อมา พวกเธอได้เดินทางไปพบกับ ริต้า และ ดีเจ คาเล็ด ผู้เชี่ยวชาญด้านสังคมออนไลน์ ซึ่งการแข่งขันชิงรางวัลในครั้งนี้ พวกเธอจะมีเวลา 30นาที ในการเดินออกไปตามถนนในนิวยอร์ก โดยใส่ชุดชั้นในจาก เทเซนิส เพื่อถ่ายทอดสดวิดีโอสแนปแช็ต เป็นเวลา 10วินาที ซึ่งผู้ชนะจะได้มีโอกาสในการเดินแบบบนรันเวย์ที่กำลังจะเกิดขึ้น ให้กับ แบรนด์ เทเซนิส ที่ ประเทศอิตาลี โดยสาวๆได้จังคู่กันดังนี้
สาวๆส่วนใหญ่ทำออกมาได้ดี ในขณะที่ คู่ของคอร์ทนีย์และบินต้า ประสบปัญหาในการทำงานร่วมกัน สุดท้ายแล้ว คอร์ทนีย์ เป็นผู้ที่ชนะในการแข่งขันในครั้งนี้ โดยหลังจากการแข่งขัน และเดินทางกลับบ้านพัก ได้เกิดการโต้เถียงกันอีกครั้งระหว่าง บินต้าและคอร์ทนีย์
วันต่อมา ดรูว์ เอลเลียต ได้แนะนำให้สาวๆรู้จักกับ มิคกี้ บอดร์ดแมน ผู้กำกับด้านแฟชั่นจากนิตยสาร เปเปอร์ โดยเขาได้แจ้งให้สาวๆทราบว่า ในคืนนี้ พวกเธอจะได้เข้าร่วม ปาร์ตี้วีไอพี ของ นิตยสารเปเปอร์ ซึ่งพวกเธอจะต้องบอกเล่าเรื่องราวจากงานปาร์ตี้ ผ่านออกมาทางภาพถ่าย 3ช็อท ที่พวกเธอจะต้องเป็นคนถ่ายภาพเองจากกล้องของโทรศัพท์มือถือ หลังจากที่สาวๆเลือกชุด และอยู่ในระหว่างแต่งหน้าทำผมนั้น ได้มีวิดีโอข้อความจาก ริต้า โดยเธอได้ส่ง แจสมิน แซนเดอร์ นางแบบสาวสวย ที่สามารถใช้สังคมออนไลน์สร้างแบรนด์ที่โดดเด่นให้กับตัวเองได้ มาช่วยให้คำปรึกษาแก่สาวๆ ในงานปาร์ตี้ สาวๆต่างแยกย้ายกันออกไปถ่ายภาพบอกเล่าเรื่องราวที่แตกต่างกัน ในขณะที่ ทาช ได้ดื่มและพูดคุยกับผู้คนไปเรื่อยเปื่อย จนลืมให้ความสำคัญกับการแข่งขัน
ในห้องตัดสิน กรรมการประทับใจภาพถ่ายของทาเทียน่า, เจีย และบินต้า เป็นอย่างมาก เพจ ได้รับคำชมว่าภาพถ่ายดูออกมาเป็นแฟชั่นชั้นสูง และคริสเลี่ยน ถ่ายภาพออกมาได้อย่างยอดเยี่ยม น่าทึ่ง และดูมีพัฒนาการจากครั้งก่อนๆ เธอจึงถูกเรียกชื่อเป็นคนแรก ในขณะที่ คอร์ทนีย์ ได้รับคำชมในท่าโพส แต่ถูกตำหนิว่า เธอมักจะพร่ำบ่นสิ่งต่างๆมากจนเกินไป อินเดีย ได้รับการตอบรับที่ดี แต่ถูกวิจารณ์ว่า เลือกภาพที่ถ่ายแบบกลุ่มมาเยอะจนเกินไป โคดี้ ถูกตำหนิว่าในงานปาร์ตี้ เธออยู่ติดกับ ทาช คู่แฝดมากเกินไป จนตัวเธอดูไม่โดดเด่น ไคล์และมาริสซ่า ได้รับคำวิจารณ์ที่แตกต่างกันออกไป โครี่แอน ต้องตกเป็นสองคนสุดท้าย เนื่องจาก ผลงานโดยรวมที่ผ่านมาไม่คงที่ และภาพในครั้งนี้ยังดูขาดการเชื่อมต่อกับบุคคลอื่นในภาพ รวมถึงไม่สื่อเรื่องราวใดๆเลย ร่วมกับ ทาช ที่ถ่ายภาพออกมาธรรมดา ดูน่าผิดหวัง และทุกสิ่งทุกอย่างในภาพดูราคาถูก สุดท้ายแล้ว กรรมการได้ให้โอกาส โครี่แอน อีกครั้ง ทำให้ ทาช ต้องถูกส่งกลับบ้านเป็นคนที่สาม
Avant Garde
ออกอากาศ 9 มกราคม 2560
เมื่อกลับถึงบ้านพัก โคดี้ รู้สึกเสียใจที่ ทาช ต้องถูกคัดออกจากการแข่งขัน ในขณะที่ คริสเลี่ยน ดีใจเป็นอย่างมากที่ถูกเรียกชื่อเป็นคนแรกในสัปดาห์ก่อน ในขณะเดียวกัน โครี่แอน รู้สึกว่าต้องทำให้ดีขึ้นหลังจากนี้ให้มากกว่าเดิม วันต่อมา ลอว์ โรช ได้เดินทางมาหาสาวๆที่บ้านพัก เพื่อให้คำแนะนำสาวๆเกี่ยวกับสไตล์การแต่งกายแบบเฉพาะตัวของแต่ละคน ที่จะสื่อถึง แบรนด์และบุคลิกได้อย่างชัดเจนที่สุด ซึ่งสาวๆได้ให้คำจำกัดความสไตล์การแต่งตัวกันดังนี้
หลังจากนั้น ลอว์ ได้ให้เวลาสาวๆ สิบห้านาที เพื่อเลือกชุด และแต่งตัวให้ตรงกับสไตล์ของตนเอง เพื่อเดินแบบและนำเสนอถึงตัวตน สาวๆส่วนใหญ่ทำออกมาได้ดี และ ทาเทียน่า เป็นผู้ที่ทำได้ดีที่สุด เธอจึงเป็นผู้ชนะ โดยจะได้รับรองเท้าในคอลเล็คชั่นที่ ลอว์ ออกแบบ เป็นของรางวัล
วันต่อมา สาวๆได้เดินทางมาที่ แอสโซซิเอท ซูเปอร์มาร์เก็ต ย่านฮาร์เล็ม เพื่อถ่ายภาพประจำสัปดาห์ โดยในครั้งนี้ พวกเธอจะได้ถ่ายภาพแนวแฟชั่นชั้นสูง โดยสวมชุดแนว อวองค์-การ์ด ที่ออกแบบโดย นิโคล่า ฟอร์มิเช็ตตี้ ดีไซน์เนอร์ชื่อดังที่ออกแบบชุดให้กับ เลดี้ กาก้า ในการถ่ายภาพนั้น โคดี้, เพจ, บินต้า, โครี่แอน, อินเดีย, คอร์ทนีย์, มาริสซ่า และทาเทียน่า ทำออกมาได้อย่างน่าประทับใจ ในขณะที่ คริสเลี่ยน, เจีย และไคล์ ต้องพยายามอย่างหนัก เนื่องจากชุดที่ใส่ และรองเท้าที่ส้นสูงมาก ทำให้โพสท่าออกมาได้อย่างยากลำบาก
ในห้องตัดสิน กรรมการรักภาพของอินเดีย, เพจ, มาริสซ่า, บินต้า และทาเทียน่า เป็นอย่างมาก รวมถึงภาพของ โคดี้ ก็ได้รับคำชมเช่นเดียวกัน ว่าดูน่าทึ่ง และดูเป็นแฟชั่นชั้นสูงอย่างสมบูรณ์แบบ อย่างไรก็ตาม คณะกรรมการต้องตกตะลึงกับภาพถ่ายของ โครี่แอน ที่ถึงแม้ว่าเธอจะใส่ชุดที่ยาว และโพสท่าได้ยาก แต่กลับสามารถถ่ายภาพออกมาได้อย่างแข็งแกร่งที่สุด เธอจึงถูกเรียกชื่อเป็นคนแรกในสัปดาห์นี้ คอร์ทนีย์  ได้รับคำวิจารณ์ที่ดีในภาพเช่นกัน แต่เป็นอีกครั้งที่เธอถูกวิจารณ์ในเรื่องของทัศนคติ ในขณะที่ คริสเลี่ยน ทำให้กรรมการผิดหวังกับภาพถ่าย เนื่องจากเธอดูกลืนหายไปในชุดที่ใส่ และในระหว่างที่ ริต้า กำลังเรียกชื่อจนเหลือสามคนสุดท้าย เธอได้ตัดสินใจหันกลับไปปรึกษากับคณะกรรมการอีกครั้ง ถึงการเลือกคนที่จะต้องถูกคัดออก ซึ่ง ริต้า ได้กล่าวว่า เป็นการตัดสินใจที่ยากที่สุด เจีย ต้องตกเป็นสองคนสุดท้าย เนื่องจาก ภาพถ่าย ที่ดูไร้ชีวิตชีวา และไม่สื่อถึงอารมณ์ของความเป็นนางแบบ ร่วมกับ ไคล์ ที่ภาพถ่ายในครั้งนี้ออกมาไม่ถูกใจคณะกรรมการ รวมถึงเธอยังมีลุคส์แบบเดียว ซึ่งดูไม่หลากหลาย จนในบางครั้งเข้าไม่ถึงตัวตน และบุคลิกของเธอ สุดท้ายแล้ว ไคล์ ได้รับโอกาสแก้ตัวอีกครั้ง ทำให้ เจีย ต้องถูกส่งกลับบ้านเป็นคนที่สี่
Out For The Count
ออกอากาศ 16 มกราคม 2560
เริ่มต้นสัปดาห์นี้ แอชลีย์ เกรแฮม ได้เข้ามาหาสาวๆที่บ้านพัก และร่วมกันรับประทานอาหารมื้อค่ำเพื่อสุขภาพ พร้อมกับพูดคุยกับสาวๆ หลังจากที่ แอชลีย์ กลับไปแล้ว บินต้า ได้อยากที่จะให้สาวๆทุกคนช่วยกันทำความสะอาดบ้านพัก แต่ในขณะที่ บินต้า กำลังทำความสะอาดอยู่นั้น สาวๆคนอื่นกลับนั่งคุยกัน จึงทำให้เกิดการโต้เถียงกันอย่างรุนแรงระหว่าง บินต้า และ ทาเทียน่า ต่อมา ไคล์ และ มาริสซ่า ได้ปลีกตัวมาอยู่ด้วยกันเพียงสองคน จึงเกิดช่วงเวลาแห่งความโรแมนติกขึ้น พวกเธอจึงได้จูบกันและกัน
วันต่อมา พวกเธอได้เดินทางมาพบกับ แอชลีย์ อีกครั้ง ซึ่งเธอได้แจ้งให้สาวๆทราบว่า การแข่งขันชิงรางวัลในครั้งนี้ จะเป็นการถ่ายภาพขณะกระโดดบน แทรมโพลีน ซึ่งพวกเธอจะมีโอกาสได้ถ่ายภาพเพียงแค่ช็อทเดียวเท่านั้น สาวๆส่วนใหญ่ทำออกมาได้ไม่ค่อยดีนัก แต่ เพจ สามารถถ่ายภาพออกมาได้อย่างน่าประทับใจ เหมือนกับภาพโฆษณา ไนกี้ เธอจึงเป็นผู้ชนะในครั้งนี้ โดยเธอจะได้รับการนวดผ่อนคลาย เป็นของรางวัล ซึ่งเธอได้เลือก ทาเทียน่า ร่วมแบ่งปันกับของรางวัลในครั้งนี้ด้วย